## Projekts

## LATVIJAS REPUBLIKAS MINISTRU KABINETS

2015.gada Noteikumi Nr. Rīgā (prot. Nr. §)

**Grozījumi Ministru kabineta 2012.gada 5.jūnija noteikumos Nr.387**

**"Kārtība, kādā Valsts kase nodrošina maksājumu pakalpojumu sniegšanu"**

Izdoti saskaņā ar

Likuma par budžetu un finanšu vadību

27.panta piekto daļu

1. Izdarīt Ministru kabineta 2012. gada 5. jūnija noteikumos Nr.387 "Kārtība, kādā Valsts kase nodrošina maksājumu pakalpojumu sniegšanu" (Latvijas Vēstnesis, 2012, 99.nr., 2013, 178.nr., 2014, 220.nr.) šādus grozījumus:
	1. aizstāt visā noteikumu tekstā  tīmekļa vietnes adresi „https://v.kase.gov.lv” ar tīmekļa vietnes adresi „https:/epakalpojumi.kase.gov.lv”;
	2. svītrot 16. punktu;
	3. izteikt 28. punktu šādā redakcijā:

„28. Ja šo noteikumu 22.2., 22.3., 22.4., 22.5. un 22.6. apakšpunktā minētā maksājuma rīkojuma valūta atšķiras no maksātāja konta valūtas, Valsts kase, reģistrējot maksājumu izpildei, piemēro Eiropas Centrālās bankas publicēto *euro* atsauces kursu, bet, ja tāda nav, izmanto pasaules finanšu tirgus atzīta finanšu informācijas sniedzēja periodiskajā izdevumā vai tā interneta resursā publicēto attiecīgās valūtas kursu attiecībā pret *euro* (turpmāk – *euro* atsauces kurss), kas ir spēkā maksājuma reģistrēšanas dienas sākumā. Valsts kase informāciju par maksājumiem piemērojamā *euro* atsauces kursa informācijas sniedzēju publicē iestādes mājaslapā un *euro* atsauces kursu eKasē. Šo noteikumu 22.7. apakšpunktā minētā pieteikuma izpildi veic saskaņā ar *euro* atsauces kursu, kas piemērots sākotnējā (pārgrāmatojamā) darījuma reģistrēšanā. Ja maksātāja konta valūta un maksājuma rīkojuma valūta nav *euro* un maksājuma rīkojuma valūta atšķiras no maksātāja konta valūtas, maksājuma izpildei piemēro krosa kursu (*cross rate*) – divu valūtu attiecību pret trešo valūtu, kas ir *euro*, saskaņā ar *euro* atsauces kursu, kas spēkā maksājuma reģistrēšanas dienas sākumā.”;

* 1. izteikt 48. punktu šādā redakcijā:

„48. Valsts kase normatīvajos aktos par kārtību, kādā Valsts kase nodrošina elektronisko informācijas apmaiņu noteiktajā kārtībā nodrošina klientam konta atlikuma pārskatu, paziņojumu par konta statusu, konta pārskatu un Debeta/Kredīta pārskatu.”’;

* 1. izteikt 55. punktu šādā redakcijā:

„55. Valsts kase kārtējā saimnieciskā gada pirmajā darbdienā līdz plkst.13.00 eKasē nodrošina klientam pārskatu par konta atlikumu iepriekšējā saimnieciskā gada beigās (turpmāk – pārskats par konta atlikumu gada beigās). Klients ne vēlāk kā līdz kārtējā saimnieciskā gada divdesmitajai darbdienai izmantojot eKasi, saskaņā ar normatīvajiem aktiem par kārtību, kādā Valsts kase nodrošina elektronisko informācijas apmaiņu, saskaņo pārskatu par konta atlikumu gada beigās (neattiecas uz zvērinātiem tiesu izpildītājiem un klientiem, kas normatīvajos aktos asignējumu piešķiršanas un izpildes jomā noteiktajā kārtībā saskaņo kopsavilkuma pārskatu par budžeta izpildi iepriekšējā saimnieciskajā gadā).”;

* 1. papildināt Noslēguma jautājumus ar 641 .punktu:

„641. Līdz dienai, kad stājas spēkā šo noteikumu 55.punkta jaunā redakcija Klients ne vēlāk kā līdz kārtējā saimnieciskā gada divdesmitajai darbdienai iesniedz Valsts kasē papīra vai elektroniska dokumenta formā saskaņotu (parakstītu) konta kopsavilkumu par laikposmu no pārskata gada pirmās dienas līdz pārskata gada pēdējai dienai (neattiecas uz zvērinātiem tiesu izpildītājiem un klientiem, kas normatīvajos aktos asignējumu piešķiršanas un izpildes jomā noteiktajā kārtībā saskaņo kopsavilkuma pārskatu par budžeta izpildi iepriekšējā saimnieciskajā gadā).”

* 1. papildināt Noslēguma jautājumus ar 66.punktu:

„66. Grozījumi šo noteikumu 55. punktā stājas spēkā 2017. gada 1. janvārī.”

Finanšu ministrs J.Reirs

Ministru prezidente L.Straujuma

Finanšu ministrs J.Reirs

03.11.2015. 10:35

483

M.Prikulis

67094291, martins.prikulis@kase.gov.lv